Apatheismo

Le apatheismo (un contraction de apathia e theismo/atheismo), cognoscite etiam como atheismo pragmatic o criticamente como atheismo practic, es ager con apathia, indifferentia o manco de interesse verso un credentia, o manco de credentia, in un deitate. Le apatheismo describe le maniera de ager verso un credentia o manco de credentia in un deitate, dunque es applicabile equalmente al theismo como al atheismo. Un apatheo es etiam un persona sin interesse in acceptar o negar assertiones que deos existe o non existe. In altere parolas, un apatheo es un persona qui considera le question del existentia de deos como ni significative ni relevante a su vita.

Le agnosticismo apathetic (etiam appallate agnosticismo pragmatic) es le opinion que milles de annos de debatto ha ni provate ni refutate le existentia de un o plus deitates (deos). Iste opinion conclude que mesmo si un o plus deitates existe, illes non pare preoccupar se del fato del humanos. Ergo, lor existentia pauco influentia le affaires human personal e deberea esser de pauc interesse theologic. Ontario Consultants on Religious Tolerance: Apatheism: "Does God exist? I don't know & I don't really care"

Le atheismo practic pote assumer varie formas:
 Le absentia de motivation religiose: le credentia in deos non motiva action moral, religiose, o altere forma de action;
 Exclusion active del question de deos e religion del exercitio intellectual e del action practic; o
 Indifferentia: le absentia de omne interesse in le problemas de deos e religion.

Historicamente, le atheismo practic esseva a vices considerate como esser associate a fallimento moral, ignorantia intentional e impietate. Del personas considerate como atheistas practic esseva dicite que illes se comportava como si Deo, ethica e responsabilitate social non existeva; que illes abandonava le deber e imbraciava le hedonismo. Secundo le philosopho catholic francese Étienne Borne, "Le atheismo practic non es le negation del existentia de Deo, ma le atheismo complete de action; es un mal moral, implicante non le negation del validitate absolute del lege moral ma simplemente rebellion contra iste lege."

Le philosopho francese del dece-octave seculo, Denis Diderot, quando accusate de esser un atheista, respondeva que ille simplemente non se interessava de si Deo existeva o non. In responsa a Voltaire, ille scribeva:

Jonathan Rauch describeva le apatheismo como "un disinclination de interessar se multo de su proprie religion e un disinclination mesmo plus forte de interessar se de illo de altere personas".Rauch, Jonathan, Let It Be: Three Cheers for Apatheism, The Atlantic Monthly, maio 2003

 Referentias 

 Ligamines externe 
  http://www.hermetic.com/dionysos/apatheist.htm Apatheism, Allognosticism, and the American Religious Landscape.]
  The Church of Apatheism , a web page first published in August 2000 which also uses the terms “apatheism” and “apatheist”
  Apatheism defined on Atheism.about.com 
  "Let It Be: Three Cheers for Apatheism" by Jonathan Rauch Atlantic May 2003
  ABC New Radio:wordwatch, Apatheism
  Apathetic Agnostics

Categoria:Religion